[ca] El meló (Cucumis melo L.) és una espècie àmpliament cultivada a nivell global, amb una significativa importància econòmica gràcies a la diversitat de formes, aromes i colors que presenten les seves diferents varietats. Aquestes característiques no sols li atorguen un gran valor comercial, sinó que també la posicionen com un cultiu d'interès tant per a l'àmbit agrícola com a científic. Un procés essencial en el desenvolupament de qualsevol fruit és la maduració, la qual permet generar i dispersar les llavors per a perpetuar la genètica de l'espècie. En el meló existeixen dos tipus de maduració, la climatèrica i no climatèrica; la climatèrica es caracteritza per produir un pic de l'hormona d'etilè i augmentar la respiració cel·lular, mentre que la no climatèrica manca d'aquestes característiques. Aquest contrast fa del meló un organisme prometedor per a estudiar el procés de maduració del fruit. Amb l'objectiu d'estudiar els gens responsables de la maduració del fruit del meló, en aquest projecte s'ha realitzat un mapatge fi del locus de caràcter quantitatiu (QTL) MAK.10-1. A través d'una segona generació filial (F2) derivada d'una línia de introgressió (IL) MAKR40 obtinguda mitjançant l'encreuament de les varietats 'Ginsen makuwa' (Makuwa) i 'Védrantais' (Ved), es va buscar delimitar la regió del genoma implicada en el retard de la maduració. Per al desenvolupament del mapatge fi es van fer germinar i es van genotipar uns 5000 individus de la població F2, obtenint 48 individus F2 recombinants a la regió del QTL mitjançant l'ús de marcadors flanquejants. Els individus recombinants es van emportar a hivernacle per al desenvolupament del fruit i es van fenotipar caràcters relacionats amb la maduració. L'anàlisi dels recombinants va permetre delimitar la regió del QTL a 150 kb, on es troben 20 gens. Alguns d'aquests han estat estudiats en major profunditat, i s'ha arribat a suggerir diversos candidats potencials implicats en la regulació de la maduració climatèrica del meló. Aquest projecte proporciona una base per a la futura recerca de la maduració climatèrica del meló i la seva millora genètica, amb potencials aplicacions en el sector agronòmic.

[en] The melon (Cucumis melo L.) is a widely cultivated species globally, with significant economic importance thanks to the diversity of shapes, flavours and colours its different varieties. These characteristics not only give it great commercial value, but also position it as a crop of interest for both agricultural and scientific purposes. An essential process in the development of any fruit is ripening, which makes it possible to generate and disperse seeds to perpetuate the genetics of the species. In melon there are two types of ripening, the climacteric and non-climacteric; the climacteric one is characterised by the production of an ethylene peak and an increase in cellular respiration, while the non-climacteric lacks these characteristics. This contrast makes the melon a promising organism to study the fruit ripening process. With the objective of studying the genes responsible for the melon fruit ripening, in this project a fine mapping of the quantitative trait locus (QTL) MAK.10-1 has been carried out. Through an F2 derived from an introgression line (IL) MAKR40 obtained through the enhancement of the 'Ginsen makuwa' (Makuwa) and 'Védrantais' (Ved) varieties, we will seek to delimit the region of the genome involved in the delay in ripening. To develop the fine mapping near 5000 individuals from the F2 population were germinated and genotyped, obtaining 48 F2 recombinant individuals in the QTL region by using flanking markers. The recombinant individuals were imported into the greenhouse for the fruit development and were phenotyped for ripening-related characters. The analysis of the recombinants allowed to delimit the QTL region to 150 kb, where 20 genes are found. Some of these have been studied in greater depth, and several potential candidates involved in the regulation of climacteric ripening of melon are suggested. This project provides a basis for future research on the climacteric ripening of melo and the genetic harvest, with potential applications in the agronomic sector.